CELEX: 32020R2119
Language: hu
Date: 2020-12-16 00:00:00
Title: A Bizottság (EU) 2020/2119 végrehajtási rendelete (2020. december 16.) a citromsavat, szorbinsavat, timolt és vanillint tartalmazó készítmény valamennyi (elválasztott) sertésféle, brojlercsirkék, tojójércék és valamennyi kevésbé jelentős hízó- és tojómadárfaj takarmány-adalékanyagaként történő engedélyezésének megújításáról, valamint az 1117/2010/EU és a 849/2012/EU rendelet hatályon kívül helyezéséről (az engedély jogosultja: Vetagro SpA) (EGT-vonatkozású szöveg)

2020.12.17.   
               
               
                  HU
               
               
                  Az Európai Unió Hivatalos Lapja
               
               
                  L 426/18
               
            
         A BIZOTTSÁG (EU) 2020/2119 VÉGREHAJTÁSI RENDELETE
         (2020. december 16.)
         a citromsavat, szorbinsavat, timolt és vanillint tartalmazó készítmény valamennyi (elválasztott) sertésféle, brojlercsirkék, tojójércék és valamennyi kevésbé jelentős hízó- és tojómadárfaj takarmány-adalékanyagaként történő engedélyezésének megújításáról, valamint az 1117/2010/EU és a 849/2012/EU rendelet hatályon kívül helyezéséről (az engedély jogosultja: Vetagro SpA)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:
         
                     (1)
                  
                  
                     Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának vagy megújításának feltételeiről és eljárásairól.
                  
               
                     (2)
                  
                  
                     A citromsavat, szorbinsavat, timolt és vanillint tartalmazó készítmény takarmány-adalékanyagként való felhasználását 10 évre engedélyezte az elválasztott malacok esetében az 1117/2010/EU bizottsági rendelet (2), brojlercsirkék, tojójércék, valamennyi kevésbé jelentős hízó- és tojómadárfaj, valamint a Sus scrofa domesticus fajtól eltérő elválasztott sertések esetében pedig a 849/2012/EU bizottsági rendelet (3).
                  
               
                     (3)
                  
                  
                     Az 1831/2003/EK rendelet 14. cikke (1) bekezdésének megfelelően az említett engedély jogosultja kérelmet nyújtott be a citromsavat, szorbinsavat, timolt és vanillint tartalmazó készítmény valamennyi (elválasztott) sertésfélére, brojlercsirkékre, tojójércékre, valamint valamennyi kevésbé jelentős hízó- és tojómadárfajra vonatkozó engedélyének megújítására, kérelmezve, hogy az adalékanyagot az „állattenyésztésben alkalmazott adalékanyagok” kategóriába sorolják. A kérelemhez csatolták az 1831/2003/EK rendelet 14. cikkének (2) bekezdésében előírt adatokat és dokumentumokat.
                  
               
                     (4)
                  
                  
                     Az Európai Élelmiszerbiztonsági Hatóság (a továbbiakban: Hatóság) 2020. március 17-i véleményében (4) megállapította, hogy a citromsavat, szorbinsavat, timolt és vanillint tartalmazó készítmény a javasolt felhasználási feltételek mellett nincs káros hatással sem az állati egészségre, sem a fogyasztók biztonságra, sem pedig a környezetre. A Hatóság megállapította továbbá, hogy az adalékanyag potenciális bőr- és szemirritálónak, valamint bőr- és légzőszervi szenzibilizálónak minősül. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében.
                  
               
                     (5)
                  
                  
                     A citromsavat, szorbinsavat, timolt és vanillint tartalmazó készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyagra megadott engedélyt meg kell újítani.
                  
               
                     (6)
                  
                  
                     A citromsavat, szorbinsavat, timolt és vanillint tartalmazó készítmény takarmány-adalékanyagként való engedélyezése megújításának következtében az 1117/2010/EU és a 849/2012/EU rendeletet hatályon kívül kell helyezni.
                  
               
                     (7)
                  
                  
                     Mivel semmilyen biztonsági ok nem indokolja a citromsavat, szorbinsavat, timolt és vanillint tartalmazó készítmény engedélyezési feltételeire vonatkozó módosítások azonnali alkalmazását, helyénvaló átmeneti időszakot biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.
                  
               
                     (8)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „egyéb állattenyésztésben alkalmazott adalékanyagok” funkcionális csoportba tartozó készítményre megadott engedély a mellékletben meghatározott feltételek mellett megújításra kerül.
         
         
            2. cikk
            Az 1117/2010/EU rendelet és a 849/2012/EU rendelet hatályát veszti.
         
         
            3. cikk
            Az 1117/2010/EU és a 849/2012/EU rendelet alapján engedélyezett a citromsavat, szorbinsavat, timolt és vanillint tartalmazó készítmény, valamint az azt tartalmazó előkeverékek és takarmánykeverékek, amelyeket 2021. január 6. előtt állítottak elő és címkéztek fel a 2021. január 6. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók.
         
         
            4. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 16-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 2003.10.18., 29. o.
         
         
            (2)  A Bizottság 1117/2010/EU rendelete (2010. december 2.) egy citromsavból, szorbinsavból, timolból és vanillinből álló készítmény elválasztott malacok takarmány-adalékanyagaként történő engedélyezéséről (az engedély jogosultja: Vetagro SpA) (HL L 317., 2010.12.3., 3. o.).
         
            (3)  A Bizottság 849/2012/EU végrehajtási rendelete (2012. szeptember 19.) a citromsavból, szorbinsavból, timolból és vanillinből álló készítmény brojlercsirkék, tojójércék, valamennyi kisebb hízó- és tojómadárfaj, valamint a Sus scrofa domesticus fajtól eltérő elválasztott sertések takarmány-adalékanyagaként történő engedélyezéséről (az engedély jogosultja: Vetagro SpA) (HL L 253., 2012.9.20., 8. o.).
         
            (4)  EFSA Journal 2020; 18(4):6063.
      
      
         
            MELLÉKLET
            
                        Az adalékanyag azonosító száma
                     
                     
                        Az engedély jogosultjának neve
                     
                     
                        Adalékanyag
                     
                     
                        Összetétel, kémiai képlet, leírás, analitikai módszer
                     
                     
                        Állatfaj vagy -kategória
                     
                     
                        Maximális életkor
                     
                     
                        Legkisebb tartalom
                     
                     
                        Legnagyobb tartalom
                     
                     
                        Egyéb rendelkezések
                     
                     
                        Az engedély lejárta
                     
                  
                        adalékanyag mg/kg a 12 %-os nedvességtartalmú teljes értékű takarmányban
                     
                  
                        
                           Kategória: állattenyésztésben alkalmazott adalékanyagok. Funkcionális csoport: állattenyésztésben alkalmazott egyéb adalékanyagok (a teljesítményparaméterek javítása).
                        
                     
                  
                        4d3
                     
                     
                        Vetagro S.p.A.
                     
                     
                        Védett citromsavat, szorbinsavat,
                        timolt és vanillint tartalmazó készítmény
                     
                     
                        
                           Az adalékanyag összetétele
                        
                        Citromsavat, szorbinsavat, timolt és vanillint mikrokapszulázott, védett formában tartalmazó készítmény. Minimális tartalom:
                        Citromsav: 25 g/100 g
                        Timol: 1,7 g/100 g
                        Szorbinsav: 16,7 g/100 g
                        Vanillin: 1 g/100 g
                     
                     
                        Brojlercsirkék
                        Tojójércék
                        Valamennyi kevésbé jelentős hízó- és tojómadárfaj
                     
                     
                        –
                     
                     
                        200
                     
                     
                        –
                     
                     
                        
                                    1.
                                 
                                 
                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.
                                 
                              
                                    2.
                                 
                                 
                                    A használati utasításban fel kell tüntetni a következőket: „A különböző forrásokból származó citromsav és szorbinsav maximális össztartalma a teljes értékű takarmányban nem léphető túl.”
                                 
                              
                                    3.
                                 
                                 
                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelése érdekében: bőr- és szemirritáló és bőrszenzibilizáló. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között légzésvédő maszkkal, szemvédővel és bőrvédő eszközökkel kell használni.
                                 
                              
                     
                        2031.1.6.
                     
                  
                        
                           A hatóanyag jellemzése
                        
                        Citromsav C6H8O7 (tisztaság ≥ 99,5 %)
                        2-hidroxi-1,2,3- propán-trikarboxilsav, CAS-szám: 77-92-9, vízmentes
                        Szorbinsav C6H8O2 (tisztaság ≥ 99,5 %)
                        2,4-hexadiénsav, CAS-szám: 110-44-1
                        Timol (tisztaság ≥ 98 %)
                        5-metil-2-(1-metil-etil)fenol, CAS-szám: 89-83-8)
                        Vanillin (tisztaság ≥ 99,5 %)
                        4-hidroxi-3-metoxibenzaldehid, CAS-szám: 121-33-5)
                     
                     
                        Valamennyi (elválasztott) sertésféle
                     
                     
                        1 000 
                     
                  
                        
                           Analitikai módszer
                            (1)
                        
                        A szorbinsav és a timol meghatározása a takarmány-adalékanyagban, az előkeverékekben és a takarmányokban:
                        
                                    —
                                 
                                 
                                    fordított fázisú, nagy teljesítményű folyadékkromatográfia UV/diódasoros detektálással (RP-HPLC-UV/DAD)
                                 
                              A citromsav meghatározása az adalékanyagban és az előkeverékekben:
                        
                                    —
                                 
                                 
                                    fordított fázisú, nagy teljesítményű folyadékkromatográfia UV/diódasoros detektálással (RP-HPLC-UV/DAD)
                                 
                              A citromsav meghatározása takarmányokban:
                        
                                    —
                                 
                                 
                                    a citromsav-tartalom enzimatikus meghatározása – NADH (redukált nikotinamid-adenin-dinukleotid) spektrometriás módszer
                                 
                              
                     
                        –
                     
                  
               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports